Nyheter

Malvikingen Aleksander Foosnæs skal være på vei fra Ranheim til Bodø/Glimt. Det skriver nettavisen Nidaros fredag.

Ingen vil bekrefte

Ifølge avisa skal det være snakk om en toårskontrakt for venstrebacken. Nidaros har vært i kontakt med begge klubbene, men ingen vil bekrefte overgangen.

– Vi vet at det er interesse for flere av spillerne våre, deriblant Aleksander, er Ranheim-trener Svein Maalens kommentar.

Interessant spiller

Daglig leder Frank Lidahl har ifølge avisa ingen kommentar til saken, men overfor Avisa Nordland erkjenner Bodø/Glimts daglige leder en viss interesse.

– Vi kommenterer ikke spillerlogistikk, men jeg kan si så mye som at Aleksander Foosnæs er en interessant spiller, sier Frode Thomassen til AN.

Seks år

Ranheim rykket ned fra eliteserien i høst. Foosnæs har spilt i klubben siden 2014

Bladet har forsøkt å komme i kontakt med malvikingen uten å lykkes.